Il-Kunsill adotta konklużjonijiet dwar l-indirizzar tar-riskji tal-karestija. Il-konklużjonijiet jinnotaw li fl-2017 il-ħtiġijiet umanitarji kienu bla preċedent . Dawn jinkludu għadd kbir ta' kriżijiet kroniċi tas-sigurtà tal-ikel, fejn erba' pajjiżi qed jiffaċċaw riskju allarmanti ta' karestija: Il-Jemen, il-Grigal tan-Niġerja, is-Somalja u s-Sudan t'Isfel, fejn b'kollox hemm madwar 20 miljun ruħ fir-riskju ta' karestija Il-konklużjonijiet ifakkru li l-UE u l-istati membri tagħha kollettivament ipprovdew aktar minn €1.2 biljun din is-sena biss għal għajnuna umanitarja fl-erba' pajjiżi f'riskju ta' karestija u jappellaw lid-donaturi tradizzjonali u emerġenti kollha sabiex jagħmlu aktar sforzi. Madankollu l-Kunsill jinnota li l-finanzjament huwa biss parti mis-soluzzjoni. Dawn il-kriżijiet huma maħluqa mill-bniedem, u l-għeruq tagħhom jinsabu fil-konflitt, u jeħtieġu soluzzjonijiet politiċi li jmorru lil hinn mill-għajnuna umanitarja. Prevenzjoni tal-ġuħ (sit web tal-ECHO) Ara l-paġna tal-laqgħa